Звијезда
Алекса Шантић 

О, љиљане, цв'јете драги,
Ко ти даде мирис благи,
О, љиљане цв'јете драги?

"Она, што је вјетрић мио
Из ружицâ рајских снио,
Она мени, друже драги,
Даде овај мирис благи!"

О, љиљане, добро моје,
Ја, какво је чедо твоје,
О, љиљане, добро моје?

"Љупко, смјерно, свето, вјерно,
Њежно, благо, мило, драго,
Пуно сунца, неба, раја,
И анђелског уздисаја."

О, љиљане, добро моје,
Ђе је, ђе је чедо твоје,
Да ја виђу чедо твоје,
О, љиљане, добро моје?

"Ту сред мале чаше моје,
Ту је, ту је злато моје,
Злато моје - злато твоје,
Златна душа драге твоје!"

Шантићеве песме 1900.